Izziņa par atzinumos sniegtajiem iebildumiem

**Ministru kabineta noteikumu projekts „Gaļas kazu pārraudzības un snieguma pārbaudes kārtība”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **Datums** | Starpministriju sanāksme: 02.04.2019.Elektroniskā saskaņošana: 12.04.2019. – 18.04.2019.;23.04.2019. – 30.04.2019. |
| **Saskaņošanas dalībnieki** | Tieslietu ministrijaFinanšu ministrijaVides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Skatīt noteikumu projektu un tā anotāciju. | **Tieslietu ministrija**1. Dzīvnieku audzēšanas un ciltsdarba likuma 13. panta pirmās daļas otrais teikums paredz, ka Ministru kabinets nosaka lauksaimniecības dzīvnieku sugu snieguma pārbaudes un pārraudzības kārtību. Zemkopības ministrija ir izstrādājusi vairākus Ministru kabineta noteikumu projektus, kas nosaka snieguma pārbaudes un pārraudzības kārtību, proti, par katru lauksaimniecības dzīvnieku sugu. Projekta sākotnējās ietekmes novērtējuma ziņojumā (turpmāk – anotācija) nav skaidrots, kāpēc nav iespējams izstrādāt vienotus Ministru kabineta noteikumus par lauksaimniecības dzīvnieku sugu snieguma pārbaudes un pārraudzības kārtību, tādējādi neveicinot normatīvisma plūdus. Ņemot vērā to, ka pilnvarojums ir viens, tad arī dažādu lauksaimniecības dzīvnieku sugu snieguma pārbaudes un pārraudzības kārtībai ir jābūt līdzīgai, kas nozīmē, ka ir iespējams izstrādāt vienus Ministru kabineta noteikumus. Līdz ar to lūdzam anotācijā izvērtēt, kāpēc nav iespējams izstrādāt kopīgu Ministru kabineta noteikumu projektu par visiem lauksaimniecības dzīvniekiem.Vienlaikus vēršam uzmanību, ka projekts paredz noteikt gaļas kazu snieguma pārbaudes kārtību. Tas, ka šobrīd gaļas kazu saimniecības veic tikai snieguma pārbaudi, nenozīmē, ka nākotnē tās nevarētu izvēlēties veikt pārraudzību, jo saskaņā ar Dzīvnieku audzēšanas un ciltsdarba likuma 13. panta pirmo daļu ganāmpulka īpašnieks var izvēlēties veikt pārraudzību vai snieguma pārbaudi. Projektā paredzēta tikai snieguma pārbaudes kārtība, kas nepamatoti ierobežo ganāmpulka īpašnieka tiesības izvēlēties veikt pārraudzību vai snieguma pārbaudi. Līdz ar to lūdzam precizēt projektu, nosakot pārraudzības kārtību, kā arī attiecīgi papildināt anotāciju. | Panākta vienošanās starpministriju sanāksmē.Lai gan  Dzīvnieku audzēšanas un ciltsdarba likuma 13. panta pirmās daļas otrajā teikumā noteiktais Ministru kabineta noteikumu izdošanas tiesiskais pamats attiecībā uz visu lauksaimniecības dzīvnieku sugu snieguma pārbaudes un pārraudzības kārtību ir vienāds, Zemkopības ministrija ir izvēlējusies dalījumu pa nozarēm, katrai dzīvnieku sugai paredzot savu normatīvo aktu par pārraudzības un snieguma pārbaudes kārtību. Atbilstošās lauksaimniecības dzīvnieku sugas ir atšķirīgas ne tikai no fizioloģijas viedokļa, bet nav vienāds arī to vēlamais audzēšanas mērķis. Lai sasniegtu atbilstošo audzēšanas mērķi, attiecīgās dzīvnieku sugas pārraudzības un snieguma pārbaudes procesā iegūst, uzskaita un analizē atšķirīgus pamatdatus, kā arī pastāv atšķirīga datu reģistrēšanas kārtība dažādās datubāzēs. Tā kā pārraudzības un snieguma pārbaudes procesā ir iesaistījušies daudzi lauksaimnieki (piemēram, 2017./2018.pārraudzības gadā pārraudzībai bija pakļautas vairāk nekā 80% piena govju, iesaistītās personas (lauksaimnieki, sertificētās personas un personas ar apliecībām, organizācijas) attiecīgos noteikumus lieto kā rokasgrāmatu, veicot nepieciešamās darbības ganāmpulkā. Noteiktai dzīvnieku sugai paredzot atsevišķu normatīvo aktu par pārraudzības un snieguma pārbaudes kārtību, normatīvo aktu lietotājiem ir nepārprotami skaidrs, kuri noteikumi un prasības attiecas uz konkrētas dzīvnieku sugas pārraudzību un snieguma pārbaudi. Tādējādi tiek nodrošināta Dzīvnieku audzēšanas un ciltsdarba likumā izvirzīto mērķu (kvalitatīvu ganāmpulku izaudzēšana, ekonomiska lopkopības produktu ražošana u.c.) sasniegšana.Vienoti Ministru kabineta noteikumi par pārraudzības un snieguma pārbaudes kārtību visām lauksaimniecības dzīvnieku sugām būtu ļoti apjomīgi, smagnēji, nepārskatāmi un grūti uztverami lietotājam, bet ciltsdarbā tas varētu radīt kļūdas ar neatgriezeniskām sekām. Tas nozīmē, ka mērķis – samazināt normatīvo aktu skaitu – šajā gadījumā nebūtu attaisnojams, raugoties tieši no normatīvā akta lietotāja skatpunkta, kas tiesību jaunradē nav mazsvarīgs aspekts.Vēršam uzmanību uz to, ka, izstrādājot Ministru kabineta noteikumu projektus snieguma pārbaudes un pārraudzības jomā, tie iespēju robežās tika savstarpēji saskaņoti. Turklāt projektu anotācijās atrodama visa informācija par pārraudzības un snieguma pārbaudes jomu, tostarp konkrēti par gaļas kazu snieguma pārbaudi. Skaidrojumu, kāpēc šāda kopīga projekta izstrāde nav iespējama, nesniedzam anotācijā, jo šajā izziņas punktā minētā informācija tiešā veidā neattiecas uz konkrētu noteikumu piemērošanu vai interpretēšanu.Lai izpildītu Dzīvnieku audzēšanas un ciltsdarba likuma 13.panta pirmajā daļā iekļauto deleģējumu, noteikumu projektā noteikta gaļas kazu pārraudzības kārtība un precizēts projekta nosaukums. | Skatīt precizēto noteikumu projektu un precizētās anotācijas I sadaļas 2.punktu. |
| 2. | 4. Ganāmpulka īpašnieks:4.1. pirms snieguma pārbaudes sākšanas Civillikumā noteiktajā kārtībā vienojas ar pārraugu par pārraudzības datu ieguvi, ja ganāmpulka īpašnieks pats to neveic savā ganāmpulkā. | 2. Lūdzam precizēt projekta 4.1. apakšpunktu, ņemot vērā to, ka nav skaidrs, kādu vienošanos norma paredz. Pārraugs veiks projektā ietvertos pienākumus, līdz ar to vienošanās varētu būt tikai par pārrauga darba samaksu par konkrētā ganāmpulka pārraudzības veikšanu. | Panākta vienošanās starpministriju sanāksmē.Vienošanās paredz to, kurš pārraugs attiecīgajā ganāmpulkā iegūs pārraudzības datus, jo bez pārrauga šis darbs nevar notikt. Tātad galvenais, ko vienošanās ietver, ir pārrauga vārds un uzvārds un saimniecības nosaukums. Vienošanās, protams, var ietvert arī darba samaksas jautājumus un jautājumus par citiem pakalpojumiem, ko pārraugs sniedz ganāmpulkā (jo vairums sertificēto pārraugu ir dzīvnieku audzēšanas speciālisti, kas var sniegt arī konsultācijas dzīvnieku audzēšanas jomā), bet tas ir atkarīgs no ganāmpulka īpašnieka un pārrauga vēlmēm. | 10. Pirms pārraudzības sākšanas ganāmpulka īpašnieks:10.1. vienojas ar pārraugu par pārraudzības darbu, ja ganāmpulka īpašnieks pats neveic pārraudzību savā ganāmpulkā. |
| 3. | 4. Ganāmpulka īpašnieks:4.1. pirms snieguma pārbaudes sākšanas Civillikumā noteiktajā kārtībā vienojas ar pārraugu par pārraudzības datu ieguvi, ja ganāmpulka īpašnieks pats to neveic savā ganāmpulkā;4.2. snieguma pārbaudes laikā nodrošina datu ieguvi par visu vienam mērķim un vienā novietnē turētu gaļas kazu produktivitāti (turpmāk – pārraudzības dati) un eksterjeru (turpmāk – eksterjera vērtēšanas dati) ģenētiskās kvalitātes noteikšanai;4.3. nodrošina atbilstošus apstākļus snieguma pārbaudes darba veikšanai un snieguma pārbaudes darba kontrolei.6. Saimniecībā snieguma pārbaudes datus uzskaita persona, kura ir saņēmusi sertifikātu vai apliecību gaļas kazu pārraudzībai (turpmāk – pārraugs) vai sertifikātu gaļas kazu vērtēšanai (turpmāk – vērtēšanas eksperts) atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju. | 3. Dzīvnieku audzēšanas un ciltsdarba likuma 1. panta pirmās daļas 6. un 7. punkts skaidro, kas ir pārraudzība un kas ir snieguma pārbaude. Proti, no Dzīvnieku audzēšanas un ciltsdarba likuma izriet, ka tie ir divi atšķirīgi procesi, lai arī to ietvaros var iegūt līdzīgus datus. Vienlaikus no projekta izriet, ka pārraudzība un vērtēšana ir divas snieguma pārbaudes sastāvdaļas, par ko liecina projekta 4.2. apakšpunktā ietvertais, ka snieguma pārbaudes ietvaros tiek iegūti pārraudzības dati un eksterjera vērtēšanas dati, kā arī projekta 4.1. apakšpunktā noteiktais, ka ganāmpulka īpašnieks pirms snieguma pārbaudes veikšanas vienojas ar pārraugu par pārraudzības datu ieguvi. Vēršam uzmanību, ka Zemkopības ministrijas sagatavotā Ministru kabineta noteikumu projekta "Aitu pārraudzības un snieguma pārbaudes kārtība" (VSS-151) 8.1. apakšpunkts paredz, ka ganāmpulka īpašnieks pirms pārraudzības veikšanas vienojas ar pārraugu par pārraudzības datu ieguvi. Ņemot vērā minēto, secināms, ka pārraudzības datus iegūst pārraudzības ietvaros, taču snieguma pārbaudes ietvaros var iegūt tādus datus, kādus iegūst arī pārraudzības laikā, bet tos nevar dēvēt par pārraudzības datiem, jo pārraudzības datus iegūst pārraudzības laikā. Ņemot vērā minēto, lūdzam precizēt projektu, nenosakot, ka snieguma pārbaudes ietvaros tiek iegūti pārraudzības dati.Vienlaikus vēršam uzmanību, ka projekta 4.1. apakšpunkts min terminu "pārraugs", taču attiecīgs saīsinājums veidots tikai projekta 6. punktā, kā arī terminu "pārraudzības dati", taču attiecīgs saīsinājums veidots projekta 4.2. apakšpunktā. Līdz ar to lūdzam novērst neprecizitātes.Papildus lūdzam skaidrot anotācijā, kas ir projekta 4.3. apakšpunktā minētā snieguma pārbaudes darba kontrole. | Ņemts vērā.Pārraudzība un snieguma pārbaude ir līdzīgi procesi. Pārraudzības laikā tiek iegūti tikai dati par dzīvnieku produktivitāti, bet snieguma pārbaudes laikā – dati par dzīvnieku produktivitāti, kā arī citi dati dzīvnieku ģenētiskās kvalitātes noteikšanai, piemēram, eksterjera vērtēšanas dati, ko iegūst saskaņā ar audzēšanas programmu. Gan pārraudzībā, gan snieguma pārbaudē tiek iegūtu dati par dzīvnieku produktivitāti (sk. Dzīvnieku audzēšanas un ciltsdarba likuma 1.panta pirmās daļas 6.un 7.punktu). Tā kā iegūtie produktivitātes dati gan pārraudzībā, gan snieguma pārbaudē ir vienādi, tos sauc par pārraudzības datiem. Šis ir dzīvnieku audzēšanā vispārlietots termins.Pašlaik arī MK noteikumu projekta “Aitu pārraudzības un snieguma pārbaudes kārtība” 13.punktā paredzēts, ka “snieguma pārbaudi veic aitu audzēšanas saimniecībā, kurai ir noslēgta vienošanās par audzēšanas programmas īstenošanu ar biedrību un kurā iegūst pārraudzības datus šo noteikumu II nodaļā noteiktajā kārtībā.”Snieguma pārbaudes dati ir datu kopums, kas ietver pārraudzības datus un eksterjera vērtēšanas datus. | 3. Ganāmpulka īpašnieks pārraudzības laikā iegūst datus par visu vienam mērķim un vienā novietnē turētugaļas kazu produktivitāti (turpmāk – pārraudzības dati).4. Ganāmpulka īpašnieks snieguma pārbaudes laikā atbilstoši audzēšanas programmai iegūst gaļas kazu snieguma pārbaudes datus, kas ietver:4.1. pārraudzības datus par visām vienam mērķim un vienā novietnē turētām gaļas kazām;4.2. datus par eksterjeru (turpmāk – eksterjera vērtēšanas dati) par visām gaļas kazām, ar kurām īsteno audzēšanas programmu.9. Pārraudzības datus iegūst un reģistrē persona, kura ir saņēmusi sertifikātu vai apliecību gaļas kazu pārraudzībai (turpmāk – pārraugs) atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju.10. Pirms pārraudzības sākšanas ganāmpulka īpašnieks:10.1. vienojas ar pārraugu par pārraudzības darbu, ja ganāmpulka īpašnieks pats neveic pārraudzību savā ganāmpulkā.Skatīt precizētās anotācijas I sadaļas 2.punktu. |
| 4. | 5. Biedrība reģistrē, apkopo, apstrādā un uzglabā snieguma pārbaudes datus, kā arī nodrošina šo noteikumu 6. punktā minētās personas ar pārraudzības un eksterjera vērtēšanas datu uzskaites veidlapām. 10. Biedrība:10.1. pēc pārraudzības un eksterjera vērtēšanas datu saņemšanas reģistrē tos mēneša laikā. | 4. Projekta 5. punktā ir minēts, ka biedrība reģistrē snieguma pārbaudes datus, un projekta 10. punktā noteikts, ka pārraudzības un eksterjera vērtēšanas datus reģistrē biedrība. No projekta nav skaidrs, kur šie dati tiek reģistrēti, proti, kādā īpašā reģistrā, datubāzē vai kādā citā vietā. Līdz ar to lūdzam precizēt projektu, norādot, kur tiek reģistrēti snieguma pārbaudes ietvaros iegūtie dati. | Ņemts vērā. | 6. Šķirnes lauksaimniecības dzīvnieku audzētāju biedrība (turpmāk – biedrība), kas atzīta saskaņā ar normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību, apkopo un uzglabā pārraudzības un snieguma pārbaudes datus.7. Biedrība:7.1. pēc pārraudzības un snieguma pārbaudes datu saņemšanas tos mēneša laikā pievieno elektroniskā datnē pārējiem pārraudzības un snieguma pārbaudes datiem.Skatīt precizētās anotācijas I sadaļas 2.punktu. |
| 5.  | 5. Biedrība reģistrē, apkopo, apstrādā un uzglabā snieguma pārbaudes datus, kā arī nodrošina šo noteikumu 6. punktā minētās personas ar pārraudzības un eksterjera vērtēšanas datu uzskaites veidlapām.  | 5. Projekta 5. punktā ietverts termins "snieguma pārbaudes dati". Vēršam uzmanību, ka projektā nav noteikts, kas ir snieguma pārbaudes dati, līdzīgi kā projekta 4.2. apakšpunktā ir noteikts, kas ir pārraudzības dati, kā arī projektā nav noteikts, kādi ir snieguma pārbaudes dati. Līdz ar to lūdzam precizēt projektu un anotācijā norādīt, kurā normatīvajā aktā ir noteikti snieguma pārbaudes dati, un uzskaitīt tos.Projekta 5. punkts paredz, ka personām, kas veiks pārraudzību un vērtēšanu, tiks nodrošināta pieeja datu uzskaites veidlapām. No projekta nav skaidrs, par kādām veidlapām ir runa, un kāds ir to statuss. Vēršam uzmanību, ka, lai noteiktu veidlapu aizpildīšana privātpersonai būtu saistoša, šī veidlapa un tās saturs ir jāietver projektā, kā arī privātpersonai pirms noteikta procesa uzsākšanas ir jābūt skaidram, kādas prasības tai jāizpilda, un kādi dati tai būs jāievāc. Līdz ar to minētajām datu uzskaites veidlapām jābūt pievienotām projektam. Ņemot vērā minēto, lūdzam precizēt projektu. | Panākta vienošanās starpministriju sanāksmē.Noteikumu projektā ietverts veidlapu saturs. | 4. Ganāmpulka īpašnieks snieguma pārbaudes laikā atbilstoši audzēšanas programmai iegūst gaļas kazu snieguma pārbaudes datus, kas ietver:4.1. pārraudzības datus par visām vienam mērķim un vienā novietnē turētām gaļas kazām;4.2. datus par eksterjeru (turpmāk – eksterjera vērtēšanas dati) par visām gaļas kazām, ar kurām īsteno audzēšanas programmu.11. Biedrība nodrošina pārraugus ar pārraudzības datu veidlapām, kurās iekļauj ailes šādu datu reģistrēšanai:11.1. datiem par ganāmpulku:11.1.1. ganāmpulka īpašnieks (personas vārds, uzvārds vai nosaukums);11.1.2. ganāmpulka reģistrācijas numurs;11.1.3. novietnes reģistrācijas numurs;11.2. datiem par gaļas kazu māti:11.2.1. identifikācijas numurs;11.2.2. lecināšanas datums;11.2.3. atnešanās datums;11.2.4. identifikācijas numurs vaisliniekam, ar kuru lecināta gaļas kaza;11.2.5. gaļas kazas auglība:11.2.5.1. dzīvi dzimušo kazlēnu skaits;11.2.5.2. nedzīvi dzimušo kazlēnu skaits;11.3. datiem par kazlēnu:11.3.1. dzimums;11.3.2. identifikācijas numurs;11.3.3. dzīvmasa piedzimstot;11.3.4. dzīvmasa 50 dienu vecumā;11.3.5. svēršanas datums 50 dienu vecumā;11.4. pārrauga vārds, uzvārds un sertifikāta vai apliecības numurs.15. Biedrība nodrošina vērtēšanas ekspertus ar eksterjera vērtēšanas datu veidlapām, kurās iekļauj ailes šādu datu reģistrēšanai:15.1. datiem par ganāmpulku:15.1.1.ganāmpulka īpašnieks (personas vārds, uzvārds vai nosaukums);15.1.2. ganāmpulka reģistrācijas numurs;15.1.3. novietnes reģistrācijas numurs;15.2. eksterjera vērtēšanas datums;15.3. datiem par gaļas kazu un gaļas āzi:15.3.1. identifikācijas numurs;15.3.2. tēva identifikācijas numurs;15.3.3. dzimums;15.3.4. eksterjera pazīmju vērtējums;15.3.5. eksterjera kļūdas;15.4. vērtēšanas eksperta vārds, uzvārds un sertifikāta numurs. |
| 6. | 7. Pārraugs uzskaita šādus pārraudzības datus:7.1. kazlēnam:7.1.1. dzīvmasu piedzimstot;7.1.2. dzīvmasu 50 dienu vecumā;7.1.3. svēršanas datumu 50 dienu vecumā;7.2. vaislas kazu mātei:7.2.1. atnešanās datumu;7.2.2. āža identifikācijas numuru;7.2.3. auglību:7.2.3.1. dzīvi dzimušo kazlēnu skaitu;7.2.3.2. nedzīvi dzimušo kazlēnu skaitu. | 6. Zemkopības ministrijas sagatavotā Ministru kabineta noteikumu projekta "Aitu pārraudzības un snieguma pārbaudes kārtība" (VSS-151) 10. punkts paredz, kādus pārraudzības datus ievāc par jēriem, proti, jēra dzīvmasu 65-90 dienu vecumā un svēršanas datumu. Projekta 7. punkts paredz, kādus pārraudzības datus jāievāc par kazlēnu un vaislas kazu māti. Ja pārraudzība ir viens process, kura mērķis ir iegūt noteiktus datus, tad attiecībā uz dažādām dzīvnieku sugām ievācamie dati nevar būt atšķirīgi, pretējā gadījumā secināms, ka netiek veikts viens un tas pats process. Saskaņā ar Dzīvnieku audzēšanas un ciltsdarba likuma 1. panta pirmās daļas 6. un 7. punktā noteikto pārraudzībai un snieguma pārbaudei ir dažādi mērķi, līdz ar to arī tajā gadījumā, ja dati, kas tiek ievākti abos procesos, ir vienādi vai līdzīgi, tie tiek ievākti ar dažādiem mērķiem un ļauj izdarīt dažādus secinājumus. Taču nevar pieļaut situācijas, kurās dažādi dati ļauj izdarīt vienādus secinājumus, kā tas ir gadījumā, ja par dažādiem dzīvniekiem tiek ievākti dažādi pārraudzības dati ar vienu mērķi. Ņemot vērā minēto, uzskatām, ka ir nepamatoti projekta 7. punktā noteikt, ka uzskaitītie dati ir pārraudzības rezultātā iegūti dati, līdz ar to lūdzam precizēt projekta 7. punkta ievaddaļu un attiecīgi arī pārējo projektu vai saskaņot projektā un Ministru kabineta noteikumu projektā "Aitu pārraudzības un snieguma pārbaudes kārtība" (VSS-151) ietvertos pārraudzības datus. Vienlaikus lūdzam anotācijā norādīt datu ievākšanas mērķi un skaidrot, kā konkrēto datu ievākšana palīdz to sasniegt. | Panākta vienošanās starpministriju sanāksmē.Lauksaimniecības dzīvnieku audzēšanā savstarpēji nesalīdzina dažādas dzīvnieku sugas. Lauksaimniecības dzīvnieku sugas ir atšķirīgas ne tikai no fizioloģijas, bet ir atšķirīgi arī to audzēšanas mērķi. Lai sasniegtu atbilstošos audzēšanas mērķus, dažādu sugu dzīvnieku pārraudzības un snieguma pārbaudes procesā iegūst, uzskaita un analizē atšķirīgus datus. Pārraudzības un snieguma pārbaudē tiek salīdzināti dzīvnieki, kas ir vienas sugas pārstāvji. Speciālisti labāko dzīvnieku noteikšanai papildus dzīvniekus grupē pa šķirnēm (kas ir galvenais audzēšanas programmu īstenošanā), dzimuma u.c. kritērijiem.Gaļas kazu pārraudzības dati ietver informāciju par gaļas kazas un āža produktivitāti – atražošanas spējām un pēcnācēju augšanas rādītājiem 50 dienu vecumā. Vairākums kazlēnu (īpaši āzīši, jo tie ganāmpulkā atražošanai nav vajadzīgi vairumā) aptuveni divu mēnešu vecumā tiek realizēti gaļai. | Skatīt precizētās anotācijas I sadaļas 2.punktu. |
| 7. | 9. Vērtēšanas eksperts, ievērojot attiecīgās šķirnes audzēšanas programmu, uzskaita eksterjera vērtēšanas datus veidlapās, kuras 20 dienu laikā nosūta biedrībai. | 7. Projekta 9. punkts paredz, ka vērtēšanas eksperts eksterjera vērtēšanas datu veidlapas 20 dienu laikā nosūta biedrībai. No projekta nav skaidrs, no kura brīža skaitot, vērtēšanas ekspertam 20 dienu laikā jānosūta minētās veidlapas biedrībai, proti, skaitot no aizpildīšanas brīža vai svēršanas datuma. Ņemot vērā minēto, lūdzam precizēt projekta 9. punktu.Vienlaikus lūdzam skaidrot anotācijā, kas ir saprotams ar eksterjeru, kā arī uzskaitīt eksterjera vērtēšanas datus un norādīt, kurā normatīvajā aktā šie dati ir noteikti. | Panākta vienošanās starpministriju sanāksmē. | 16. Vērtēšanas eksperts, ievērojot attiecīgās šķirnes audzēšanas programmu, reģistrē eksterjera vērtēšanas datus šo noteikumu 15. punktā minētajās veidlapās, kuras 20 dienu laikā pēc eksterjera vērtēšanas iesniedz biedrībā.Skatīt precizētās anotācijas I sadaļas 2.punktu. |
| 8. | 7. Pārraugs uzskaita šādus pārraudzības datus:7.1. kazlēnam:7.1.1. dzīvmasu piedzimstot;7.1.2. dzīvmasu 50 dienu vecumā;7.1.3. svēršanas datumu 50 dienu vecumā;7.2. vaislas kazu mātei:7.2.1. atnešanās datumu;7.2.2. āža identifikācijas numuru;7.2.3. auglību:7.2.3.1. dzīvi dzimušo kazlēnu skaitu;7.2.3.2. nedzīvi dzimušo kazlēnu skaitu.10. Biedrība:10.2. katru gadu līdz 1. februārim Lauksaimniecības datu centrā iesniedz pārraudzības datu kopsavilkumu par iepriekšējo snieguma pārbaudes gadu. Kopsavilkumā norāda šādu informāciju:10.2.1. ganāmpulka reģistrācijas numuru;10.2.2. gaļas kazu māšu skaitu;10.2.3. auglību:10.2.3.1. dzīvi dzimušo kazlēnu skaitu;10.2.3.2. nedzīvi dzimušo kazlēnu skaitu. | 8. Lūdzam skaidrot anotācijā, kāpēc projekta 10.2. apakšpunkts paredz, ka biedrība Lauksaimniecības datu centrā iesniedz kopsavilkumu tikai par pārraudzības datiem, nevis par snieguma pārbaudes datiem kopumā.Vienlaikus vēršam uzmanību, ka projekta 7. punkts paredz ievākt datus par vaislas kazu mātēm, savukārt projekta 10.2.2. apakšpunkts paredz kopsavilkumā norādīt gaļas kazu māšu skaitu. Ja "vaislas kazu māte" un "gaļas kazu māte" ir viens un tas pats, tad lūdzam lietot vienu terminu. Savukārt, ja ar minētajiem terminiem nav saprotams viens un tas pats, lūdzam norādīt, kā biedrība iegūs gaļas kazu māšu skaitu, ņemot vērā to, ka šādu informāciju veidlapās saskaņā ar projektā noteikto nav jānorāda.Papildus lūdzam anotācijā skaidrot projekta 10.2.3. apakšpunktā paredzētās informācijas apjomu, proti, vai informācija par auglību jānorāda par katru vaislas kazu māti, par ko informācija iegūta saskaņā ar projekta 7.2. apakšpunktā paredzēto, vai arī par visām vaislas kazu mātēm kopā, kā arī lūdzam precizēt, vai informācija par auglību jānorāda par vaislas kazu mātēm vai par gaļas kazu mātēm. | Ņemts vērā. | 11. Biedrība nodrošina pārraugus ar pārraudzības datu veidlapām, kurās iekļauj ailes šādu datu reģistrēšanai:11.1. datiem par ganāmpulku:11.1.1. ganāmpulka īpašnieks (personas vārds, uzvārds vai nosaukums);11.1.2. ganāmpulka reģistrācijas numurs;11.1.3. novietnes reģistrācijas numurs;11.2. datiem par gaļas kazu māti:11.2.1. identifikācijas numurs;11.2.2. lecināšanas datums;11.2.3. atnešanās datums;11.2.4. identifikācijas numurs vaisliniekam, ar kuru lecināta gaļas kaza;11.2.5. gaļas kazas auglība:11.2.5.1. dzīvi dzimušo kazlēnu skaits;11.2.5.2. nedzīvi dzimušo kazlēnu skaits;11.3. datiem par kazlēnu:11.3.1. dzimums;11.3.2. identifikācijas numurs;11.3.3. dzīvmasa piedzimstot;11.3.4. dzīvmasa 50 dienu vecumā;11.3.5. svēršanas datums 50 dienu vecumā;11.4. pārrauga vārds, uzvārds un sertifikāta vai apliecības numurs.7. Biedrība:7.2. katru gadu līdz 1. februārim Lauksaimniecības datu centrā iesniedz pārraudzības un snieguma pārbaudes datu kopsavilkumu par iepriekšējo pārraudzības un snieguma pārbaudes gadu, norādot šādu informāciju:7.2.1. ganāmpulka reģistrācijas numuru;7.2.2. gaļas kazu māšu skaitu;7.2.3. auglību:7.2.3.1. dzīvi dzimušo kazlēnu skaitu;7.2.3.2. nedzīvi dzimušo kazlēnu skaitu;7.2.4. kazlēnu diennakts dzīvmasas pieaugumu 50 dienu vecumā.Skatīt precizētās anotācijas I sadaļas 2.punktu. |
| 9. | - | 9. Lūdzam papildināt projektu, nosakot, kā notiks pāreja uz projektā noteikto kārtību, ņemot vērā to, ka Ministru kabineta 2011. gada 16. augusta noteikumu Nr. 637 "Gaļas kazu pārraudzības kārtība" 2. punktā paredzētais pārraudzības gads ir sācies, kā arī projekta 2. punktā paredzētais snieguma pārbaudes gads sākas 1. janvārī. | Panākta vienošanās starpministriju sanāksmē.Jāņem vērā, ka Dzīvnieku audzēšanas un ciltsdarba likumā ir noteikts, ka process audzēšanas programmas īstenošanai ir snieguma pārbaude, tāpēc šī definīcija attiecībā uz saimniecībām, kas īsteno audzēšanas programmu, ir spēkā jau no 2018. gada 7. novembra. | 17. Pirms šo noteikumu spēkā stāšanās iegūtos gaļas kazu pārraudzības datus izmanto gaļas kazu pārraudzībai un snieguma pārbaudei šajos noteikumos paredzētajā kārtībā.Skatīt precizētās anotācijas I sadaļas 2.punktu. |
| 10. | 7. Pārraugs uzskaita šādus pārraudzības datus:7.1. kazlēnam:7.1.1. dzīvmasu piedzimstot;7.1.2. dzīvmasu 50 dienu vecumā;7.1.3. svēršanas datumu 50 dienu vecumā;7.2. vaislas kazu mātei:7.2.1. atnešanās datumu;7.2.2. āža identifikācijas numuru;7.2.3. auglību:7.2.3.1. dzīvi dzimušo kazlēnu skaitu;7.2.3.2. nedzīvi dzimušo kazlēnu skaitu. | 10. Dzīvnieku audzēšanas un ciltsdarba likuma 13. panta pirmā daļa pilnvaro Ministru kabinetu noteikt lauksaimniecības dzīvnieku sugu snieguma pārbaudes un pārraudzības kārtību. Projekta 7. punkts nosaka, kādi pārraudzības dati iegūstami snieguma pārbaudes laikā. Lūdzam izvērtēt, vai projekta 7. punktā ietvertais atbilst Dzīvnieku audzēšanas un ciltsdarba likuma 13. panta pirmajā daļā Ministru kabinetam dotā pilnvarojuma saturam un robežām, nepieciešamības gadījumā precizējot projektu, kā arī skaidrot anotācijā tā atbilstību pilnvarojumam. | Panākta vienošanās starpministriju sanāksmē.Noteikumu projektā noteikts, kuri dati un kādā veidā iegūstami, un tā saturs atbilst Ministru kabinetam dotā pilnvarojuma saturam. Dzīvnieku audzēšanas un ciltsdarba likuma 1.panta pirmās daļas 6.un 7.punktā ietvertajās pārraudzības un snieguma pārbaudes definīcijās ir noteikts, ka pārraudzība un snieguma pārbaude ir procesi, kas nodrošina kvantitatīvus un kvalitatīvus datus par lauksaimniecības dzīvnieku. Pārraudzības laikā tiek iegūti dati par produktivitāti, bet snieguma pārbaudes laikā – par produktivitāti, eksterjeru, kā arī citi dati. Tāpat pārraudzībā un snieguma pārbaudē ir jānodrošina šo datu reģistrēšana. Tā kā pārraudzības un snieguma pārbaudes procesu laikā ir jāiegūst noteikti dati, šo datu iegūšanas procesam ir jābūt skaidram, tāpēc ir precīzi jānosaka arī tas, kuri dati ir iegūstami, jo pārraudzības un snieguma pārbaudes procesu neatņemama sastāvdaļa ir šo datu pastāvīga vākšana, apkopošana un izvērtēšana pēc attiecīgām pazīmēm. | Skatīt precizētās anotācijas I sadaļas 2.punktu. |
| 11. | 8. Pārraugs pārraudzības datus uzskaita veidlapās un līdz nākamā snieguma pārbaudes gada 15. janvārim iesniedz biedrībā šo noteikumu [7. punktā](https://likumi.lv/ta/id/234589#p5) minētos pārraudzības datus par iepriekšējo snieguma pārbaudes gadu.9. Vērtēšanas eksperts, ievērojot attiecīgās šķirnes audzēšanas programmu, uzskaita eksterjera vērtēšanas datus veidlapās, kuras 20 dienu laikā nosūta biedrībai. | 11. Lūdzam izvērtēt iespēju atteikties no pienākuma aizpildīt un iesniegt veidlapas, tādējādi efektivizējot informācijas apmaiņas procesus, jo no projekta izriet, ka pārraugs un vērtēšanas eksperts iesniedz veidlapas, kurās iekļautos datus biedrība kaut kur reģistrē. Ja šos datus ir paredzēts reģistrēt kādā sistēmā vai datubāzē, tad ir iespējams paredzēt, ka pārraugs un vērtēšanas eksperts šos datus jau sākotnēji ievada šajā sistēmā vai datubāzē, tādējādi izvairoties no dubultas informācijas ievades un samazinot biedrību administratīvo slogu. Lūdzam anotācijā norādīt vērtējuma rezultātu un skaidrot izdarītos secinājumus, ja no veidlapu aizpildīšanas nav iespējams atteikties. | Panākta vienošanās starpministriju sanāksmē.Pārraugi un vērtēšanas eksperti var izvēlēties, vai veidlapas aizpildīt elektroniskā vai papīra formātā. No veidlapu aizpildīšanas atteikties nav iespējams, jo tas ir pārrauga un vērtēšanas eksperta darba dokuments, kurā saimniecībā uz vietas tiek uzskaitīti visi dati par dzīvniekiem.No projekta svītrota norma, ka biedrība reģistrē snieguma pārbaudes datus, jo biedrības galvenais uzdevums ir apkopot un uzglabāt šos datus. Tādējādi informācija nav jāievada divreiz. | Skatīt precizētās anotācijas I sadaļas 2.punktu. |
| 12. | Skatīt anotācijas I sadaļas 2.punktu. | 12. Lūdzam anotācijas I sadaļas 2. punktu papildināt ar informāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 14.3. apakšpunktā noteiktajam, ņemot vērā to, ka šobrīd anotācijas I sadaļas 2. punktā pamatā ir citētas projektā ietvertās normas un nav skaidrota visu projektā ietverto tiesību normu būtība. | Ņemts vērā. | Skatīt precizētās anotācijas I sadaļas 2.punktu. |
| 13. | **Elektroniskās saskaņošanas laikā nosūtītā projekta redakcija:**5. Ganāmpulka īpašnieks nodrošina atbilstošus apstākļus, piemēram, attiecīgās dzīvnieku novietnes un dzīvnieku pieejamību pārraudzības vai snieguma pārbaudes darba veikšanai un pārraudzības vai snieguma pārbaudes darba kontrolei. | **Tieslietu ministrijas iebildums elektroniskās saskaņošanas laikā (18.04.2019.):**13. Lūdzam precizēt projekta 5. punktu, nelietojot tajā vārdu "piemēram", jo tādējādi nav skaidrs, kādi pienākumi izriet no attiecīgā punkta. Proti, projekta 5. punktā ir iespējams paredzēt, ka ganāmpulka īpašnieks nodrošina atbilstošus apstākļus pārraudzības un snieguma pārbaudes veikšanai un darba kontrolei. Savukārt, kas ir tas, ko ganāmpulka īpašnieks nodrošina, var tikt skaidrots projekta anotācijā. | Ņemts vērā. | 5. Ganāmpulka īpašnieks nodrošina atbilstošus apstākļus pārraudzības vai snieguma pārbaudes darba veikšanai un pārraudzības vai snieguma pārbaudes darba kontrolei. |
| 14. | **Elektroniskās saskaņošanas laikā nosūtītā projekta redakcija:**4. Ganāmpulka īpašnieks snieguma pārbaudes laikā atbilstoši audzēšanas programmai iegūst gaļas kazu snieguma pārbaudes datus, kas ietver:4.2. datus par eksterjeru (turpmāk – eksterjera vērtēšanas dati), kā arī citus datus ģenētiskās kvalitātes noteikšanai par visām gaļas kazām, ar kurām īsteno audzēšanas programmu.14. Eksterjera vērtēšanas datus par gaļas kazām, ar kurām īsteno audzēšanas programmu, iegūst un reģistrē persona, kas ir saņēmusi sertifikātu gaļas kazu vērtēšanai (turpmāk – vērtēšanas eksperts) atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju. | **Tieslietu ministrijas iebildums elektroniskās saskaņošanas laikā (18.04.2019.):**14. Projekta 4.2. apakšpunkts paredz, ka snieguma pārbaudes dati ietver datus par eksterjeru, kā arī citus datus ģenētiskās kvalitātes noteikšanai. Vienlaikus projekta 14. punkts paredz, ka datus par eksterjeru iegūst un reģistrē vērtēšanas eksperts, savukārt, kas iegūst un reģistrē citus datus ģenētiskās kvalitātes noteikšanai, nav minēts. Lai būtu skaidrs, kas iegūst un reģistrē citus datus ģenētiskās kvalitātes noteikšanai, lūdzam precizēt projekta 14. punktu.  | Ņemts vērā.Tā kā pašlaik par gaļas kazām tiek iegūti tikai pārraudzības dati un eksterjera vērtēšanas dati, precizēts projekta 4.2.apakšpunkts. | 4. Ganāmpulka īpašnieks snieguma pārbaudes laikā atbilstoši audzēšanas programmai iegūst gaļas kazu snieguma pārbaudes datus, kas ietver:4.2. datus par eksterjeru (turpmāk – eksterjera vērtēšanas dati) par visām gaļas kazām, ar kurām īsteno audzēšanas programmu. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligija Ozoliņa

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamentaLopkopības un ciltsdarba nodaļas vecākā referente |
| (amats) |
| Tel. 67027422, Fakss. 67027514 |
| (tālruņa un faksa numurs) |
| Ligija.Ozolina@zm.gov.lv |
| (e-pasta adrese) |